[{"text_idx": "#000001", "text": "Hulluma\u0308ng on Ma\u0308rten Krossi autobiograafiliste sugemetega romaan \u2013 kui to\u0303sine see ma\u0308ng ikka olla saab? Mo\u0303nikord ei pruugi me mo\u0303ista, kas meie oleme need, kes ma\u0308ngivad vo\u0303i ma\u0308ngitakse hoopis meiega. Tihtilugu toimubki selline ma\u0308ng mo\u0303lemal suunal. Mis juhtus kaheksaku\u0308mnendate aastate lo\u0303pus noorte eesti meestega? Kui paljud neist said meheks No\u0303ukogude armees teenides? Mo\u0303ned said kogemuse, pu\u0308u\u0308des armeest ko\u0303rvale hoida. Impeerium logises ja korises oma viimaseid korinaid, va\u0308hesed tajusid seda, mis tulemas oli. Mida julgemaks la\u0308ksid rahva ootused vabama tuleviku osas, seda halvemaks tundus minevat noorte eesti meeste vaimne tervis, sest \u201esuure kodumaa\u201d kaugetesse soppidesse vo\u0303i koguni Afganistani so\u0303tta sattumise va\u0308ltimiseks ei peetud paljuks isegi hullu ma\u0308ngida. Kuigi 1980. aastate lo\u0303pus tekkis Eestis kollektiivne lootus muutustele, tuli paljudel noortel meestel ikka veel silmitsi seista kohustusliku ajateenistusega. Samal ajal kui \u201eva\u0308ljas\u201d keeb elu, pendeldab noor muusik Hendrik mitu aastat Tallinna ja Riia hullumajade ja so\u0303java\u0308e osakondade vahel, olemata kindel, kas tal o\u0303nnestub lo\u0303puks vo\u0303im u\u0308le ma\u0308ngida. Vo\u0303i ma\u0308ngib vo\u0303im tema u\u0308le."}, {"text_idx": "#000002", "text": "Ma\u0308rten Krossi romaanis Hulluma\u0308ng on palju kihte, palju psu\u0308hholoogiat ja palju fakte. Peategelase mo\u0303tted, uned, siseko\u0303ne, mis\nleiavad aset, toimuvad 1989. aasta No\u0303ukogude okupatsiooni lo\u0303pu reaalsuses. Kirjanik on vo\u0303tnud, tulevikku silmas pidades, justkui\nmeie ko\u0303igi elude eest vastutuse. Lugeja asetatakse kirjaniku poolt su\u0308mboolselt psu\u0308hhoanalu\u0308u\u0308si isa Sigmund Freudi punasele sohvale,\nkus ra\u0308a\u0308kija ja loo vastuvo\u0303tja saavad koos vo\u0303imaluse puhastada end haige u\u0308hiskonna taagast. See on olukord, mis annab vo\u0303imaluse\nuuestisu\u0308nnile ja vabadusele. Teadmised sellest, kust me tuleme ja mida me oleme u\u0308ksikisikuna ja kollektiivselt la\u0308bi elanud, sellega\nkaasnev puhastumine, empaatia, arusaamine ja arm enda ja ligimese vastu, on vabaduse eeldus."}, {"text_idx": "#000004", "text": "Mees \u2013 Otse ja ausalt"}, {"text_idx": "#000005", "text": "Ma tahan Ma suudan Ma vo\u0303in"}]